Roosmaryn se challenge | Lewies Mymer
Roosmaryn se challenge
October 13, 2010 Lewies Mymer	33 Comments
Ek speel graag saam met die Roosmaryn – oproep, die inleidende paragraaf van ‘n gunstelingboek. Hierdie boek het my op die punt van my stoel gehad, net jammer daar was net een bladsy. Die ander bandiete het die res van die boek gerook, onopgevoede wetters. Die dat ek vandag nog ‘n renons in rook het.
So het die boek begin:
Die ruiter teuel sy ryperd met ‘n ferm hand in. Die raafswart ros rank rysig, Rosinante van ouds, op sy agterpote. Klein klippertjies knetter onder sy hoewe. In die verte blits bliksemskigte bulderende blou-wit flitse. Samuel Slier sit fier op sy perd, kyk skreef-oog na die son wat felle strale stuur. ‘n Spiertjie in sy wang bokspring bronstig, maar Samuel se gedagtes is elders. Hy het so pas ‘n ontstellende boodskap ontvang, Charles MaCrae het nie sy les geleer nie, die lae uitvaagsel beplan opnuut onderduimshede om die Barbertonse goudgrawers koelbloediglik uit die arbeid van hul sweet en swaarkry te ontfutsel. Samuel se bloed nader kookpunt. Hy sal nie toelaat dat die renstou en sy onheilige gebroedsel in hul duiwelse planne slaag nie!
Hy kyk met erbarming na die vrou wat handewringend voor hom staan. Hy weet, die afskeid is swaar vir haar, maar hy het ‘n roeping, ‘n lotsbeskikking om bewaker van die swakkes en die onskuldiges te wees. Hy moet veg teen onheil en onderdrukking en uitbuiting!
Lana se hart krimp ineen soos ‘n meelsakpantie wat in boerseep gewas is. “Samuel” prewel sy saggies, “wat is dit?”
“Ek moet ry, Lana, daar is kak in die Laeveld en ek…
En op hierdie noot eindig die oorblywende bladsy.
Previous PostHome alone againNext PostChopper
33 thoughts on “Roosmaryn se challenge”
ek dag eugene het in pretoria van sy perd af gebliksem en nou se jy dit was in die laeveld
10/10 vir die outeur hiervan. Ek wonder of die meesakpantie ‘n g-string was? 🙂 xR
Lewies, jy laat my altyd hard en ongeskik lag! En ek lees altyd jou blog vir Manlief voor 🙂
… roerend… opruiend…
Ek MOET die een lees, lewies!BwhahahahahahahahhahaaaaaaaaaaHet ek al gese jy is briljant?
boerseep kom is weer “in” in die kultuurdorpe se boetieks.In Prins Albert en McGregor gesien
Uitstekende inskrywing! LOL
Aliterasie se dinges…jy is skerp Lewies!
*grin*Move over, Buck Rogers, hier kom Sam Slier!Nice!
Dis daar in die Laeveld waar die gebliksemry begin het!
Na die wassery heel moontlik!
…en dis maar net die begin!
Daar waar die mense met sulke benoude boude rondloop!
Sommer so sê sy skerp Lewies! Duisend dankies!
Hallo Henry! Buck Rogers se moer, Sam Slier is 100% Boer!
Sam Slier vati rioollie, ek is seker hy het!
Oom Lewies ;o)Dis baie skerp geskryf en die aliterasie is oorweldigend. Mar fokit ek is bly dis net daai een blaai en nie ‘n hele boekvol nie. Dit sou my vir altyd van lees afgeskrik het.
Adoons!!! Jy is vrek snaaks!
Lewies, jy sal die ander blaaie van iewers af moet optower, en dit so stukkie stukkie vir ons voer op af dae…maar net ‘n bietjie op ‘n slag…vir lekker lag!!
Adoons het my tjank nou skoon afgetrap, my blus is uit!
Hehehe…dit gaan BAIE ernstige rerige dinge vat om jou blus uit te kry…Adoons se kommentaar gee net weer nuwe vonke daar by jou vuur!